钦定古今图书集成/理学汇编/文学典/第104卷 > 安磐
## 钦定古今图书集成/理学汇编/文学典/第104卷 > 安磐

按《列朝诗集》：磐字公石，四川嘉定人。弘治乙丑进士，
改庶吉士，授兵科给事中，进都给事中。议大礼，被笞
免官。万历改元，赠太常少卿。公石著《颐山诗话》二卷。
尝与杨用修论诗曰：“论诗如品花木牡丹、芍药，下逮
苦楝、刺桐，皆有天然一种风韵。今之学杜者，纸牡丹、
芍药耳。”用修以为知言。